
Književni oglas 

PRAKTIČNE KORISTNEIZANIHIVE KNJIGE U SVAKOGA 

LIEČITE SE TRAVAMA 
Praktična lenjiga dragocienih prastarih uputa za brzo 
liečenje svili bolesti travama Kn. 30.- 

pučkih i domaćih ljekovitih čudotvornih sredstava no 
narodnom vjerovanju djelovanjem duše na tielo Kn.$0„- 

’ ZBIRKA TAJNIH RECEPTA 

čistite si sami odjeću, uništavajte gamad, bojadišite 
kosu, priredjujte neškodljive pomade, parfeme sapune, 
likere, šampanjac, tinte, ljepila, kolomaze, strojna ulja, 
mazila za podove itd. Izvrstnih 220 recepta Kn. 5fe- 

UČITE SE KUHATI 
Stručna knjiga uputa za sve djevojke, kuharice, veliko 
i malo gospodarstvo, Tajni kuharski, slastičarski i ko¬ 
basičarski recepti od najznamenitije bečke i osobne 
Kuharice carice Marije Terezije Kn.'fđO.- 

ZNAMENITA PROROČANSTVA 
Marije Ane Lenormand proročice 19. stoljeća i mađa- 
me de Thebes u Parizu. Gatanje iz karata i ruke Kn. 25.- 

VATROSLAV GRDEŠIČ, Zagreb t, pretinac 101. Čeko¬ 
vni račun broj 04416 kod poštanske štedionice u Zagrebu, 


Svrha ove knjižice 

jest davanje praktičnih savjeta i uputa, koji su 
dijelom za kuhinju korisni ili se inače mogu 
prikladno upotrebiti u kućanstvu. Izbjegavao 
sam davanje onih recepta,- koji su sveopće po¬ 
znati ili bi u izvedbi prouzrokovati znatnije po¬ 
teškoće. Naročito sam uzeo obzira ng to, da se 
sve potrebne, tvari mogu bez poteškoća nabaviti 
u svakoj-ljekarni i drogeriji i-da im cijene budu 
tako niske, da se upotrebom ovih sredstava 
zbilja poluči prava ušteda. Što se tiče množine 
recepta, mogla se je ista lahlcoćom potrostručiti, 
ali smatrao sam svrsishodnije da navedem samo 
zbilja vraktićna iškušana sredstva i da način i 
izvedba budu općenito sto razumljiviji. 

U Z ag r e b u, dne 25. Srpnja 19 iO. 

V AT ROSLAV GRDEŠIČ, ZAGREB 1, 
POŠT: PRETINAC 101 - ČEK. RAČUN 3U16 


Književni oglas 

PRAKTIČNE KORISTNE17ANIBIVE KNJIGE ZA SVAKOGA 

LIEČITE SE TRAVAMA 
Praktična knjiga đr.agoeienih prastarih uputa za brzo 
liečenje svih bolesti travama Kn. io.- 

KUĆNI PRIRUČNIK 
pučkih i domaćih ljekovitih čudotvornih sredstava po 
narodnom vjerovanju djelovanjem duše natielo Kn.So.- 

1 ZBIRKA TAJNIH RECEPTA 

čistite si sami odjeću, uništavajte gamad, bojadišite 
kosu, priredjujte neškodljive pomađe, parfeme sapune, 
likere, šampanjac, tinte, ljepila, kolomaze, strojna ulja, 
mazila za podove itd. Izvrstnih 220 recepta Kn. 53’.- 

UČITE SE KUHATI 
Stručna knjiga uputa za sve djevojke, kuharice, veliko 
i malo gospodarstvo. Tajni kuharski, slastičarski i ko¬ 
basičarski recepti od najznamenitije bečke i osobno 
kuharice carice Marije Terezije Kn. 

ZNAMENITA PROROČANSTVA 
Marije Ane Lenormand proročice 19. stoljeća i mada- 
me đe Thebes u Parizu. Gatanje iz karata i ruke Kn. 25.- 

VATROSLAV GRDEŠIĆ, Zagreb 1, pretinac 101. Čeko¬ 
vni račun broj 3441G kod poštanske štedionice u Zagrebu, 


UNIŠTAVANJE GAMADI 

1. VODA PROTIV MUHA 

Uzme se 50 grama kvasiođrveta (gorkunovodrvo- 
Quassia) i kuha u A litre vode najmanje 1 sat, 
procijedi se i rastopi u njoj 30 grama šećera. Ovu 
vodu nalijemo u plitke tanjure-zdjelice. Ovo sred¬ 
stvo uništava muhe i druge kukce, ali ne djeluje 
otrovno. 

2. NEOTROVNA LJEPLJIVA MUHOLOVKA. 

Priređjuje se iz 2 dijela repičinog (rotkvinog) 
ulja i 1 dijela kolophonije. Kolophonium rastapa 
se u repičinom ulju polaganim grijanjem nad va¬ 
trom uz neprestano miješanje. Sa ovom tekućinom 
namazu se tanke drvene šipke, štapići i pomeću 
ili objese na razna mjesta po sobama. 

3. PROTJERIVANJE MOLJACA. 

Moljci kao što i drugi škodljivi 'kukci istjeraju 
se sigurno pomoću ovoga sredstva iz svih sukna, 
krzna itd. Uzme se 5 grama kamphora, 6 grama 
ulja od pelina (Absynthium), 2 grama despikova 
(lavendel) ulja i 5 kapi kreozota mješa se u dobro- 
zatvarajućoj se flasici sa 6 grama jake vinovice 
(vinski špirit) i sve skupa dobro izmiješa. Ova 
tinktura namaže se na komadić papira kistom i 
pričvrsti- na odjevni predmet, koji će biti ovime 
cijelog ljeta zaštićen od moljaca i druge gamadi. 

4. SREDSTVO PROTIV ŽOHARA I RUSA. 

Po sveopćem iskustvu najbolje djelujuće sredstvo 
protiv Švaba i rusa sastoji se iz mješavine od 5 
dijela boraksa, 3 dijela šećera i 2 dijela pšeničnog 
brašna dobro izmiješano u najfinijem prahu. 

5. KAKO SE LOVE ŽOHARI I RUSI. 

Uzme se visoka posuda od stakla (čaša) izvana 
se omota sa krpom da se olakša kukcima penjanje 
i posuda se do polovice napuni sa slatkom vodom 
i naribanim krumpirima. Kukci padnu u posudu iz 
koje više ne mogu izaći radi glatkoće stakla. 

6. SREDSTVO PROTIV STJENICA I. 

Najbolje sredstvo protiv stjenica jest mast, koja 
se dobije oduljim ribanjem od 1 dijela svinjske 
masti sa 2 dijela klorovog vapna. Sa nožem utisne 
se ova smjesa u sve šupljine kreveta. Ovo sredstvo 
pomoglo je u mnogo slučajeva gdje su izatajila sva 
ostala pokušana sredstva. Pošto ne može svatko 
podnijeti zagušljivo klorovo vapno preporuča se 
slijedeće: 

7. SREDSTVO PROTIV STJENICA II. 

U mlakoj vodi rastopi se toliko alauna koliko je 
moguće, i kistom namažu postelje, rupice i sva 
ostala mjesta gdje se nalaze stjenke. Prigodom 
krečenja prostorija neka se nikada ne prepusti 
vapnu za krečenje pridodati 10 (deseti) dio alauna 
ili zidove prije tapeciranja sa jakom otopinom 
alauna više puta kistom naličiti. U prostorijama u 
kojima je to provedeno ne samo da se ne zadrža¬ 
vaju stjenice već i muhe nerado se drže. 

8. SREDSTVO PROTIV STJENICA III. 

Za uništenje stjenica preporuča se i ovo sigurno 
i jeftino sredstvo. U 1 litri kipuće vode u jednom 
loncu rastopi se 400 grama soli i 100 grama alauna 
ovom tekućinom sa kistom namažu se predmeti ili 
mjesta gdje se nalaze stjenke. Može se biti sigur¬ 
nim da su legla i stjenice uništene. 

9. SREDSTVO PROTIV MRAVA. 

Za ovu svrhu osobito dobro djeluje, sviježa mje¬ 
šavina iz 3 dijela šećera, 1 grama pjenice (germe) 
i 100 grama vode. Dobro izmješana tekućina neka 


se ulijeva u mjesta gdje se pojavljuju mravi a 
može se takođjer stavljati i u plitke, plosnate 
zdjelice. 

10. SREDSTVO PROTIV KUĆNE GLJIVE. 

Kao sigurno sredstvo preporuča se drvene dije¬ 
love gdje gljive rastu ponajprije dobro izribati i 
onda jakim drvenim octom navlažiti. Drveni ocat 
kupi se u ljekarnama ili drogerijama pod imenom 
Acetum pyrolignosum. 

11. SREDSTVO PROTIV ŠTAKORA. 

Iz pojmljivih razloga izostaviti ćemo ovdje upo¬ 
trebu najjačih otrova kao što su arsenik i fosfor, 
akoprem djelotvorna sastavina ovoga recepta do¬ 
nekle je otrovna ali ni izdaleka toliko kao ostala 
upotrebljavajuća sredstva. Ponajprije moraju se 
štakori nekoliko noći nahraniti parfimiranim zob- 
nim brašnom. Ovo se brašno priredi uje dodava¬ 
njem šećera i nekoliko kapi anisovog ulja (slatki 
januš) i kuminovog ulja (kim). Mješavina se mora 
tako izmiješati da se ne dotiče rukama (inače neće 
štakori htjeti jesti). Kada su štakori nahranjeni 
onda se ovome parfimiranom brašnu još doda na 
8 dijelova 1 dio finog praška ugljenokiselog baryta 
(Vhiterit). Ova.se smjesa dobro izmiješa, posipa na 
prijašnjim mjestima i ostavi ležati kroz 24 sata. 
Ostatak zalihe se zatim spali radi opreza otrovne 
sadržine. 


RECEPTI ZA KUHINJU 

12. SOL ZA KONZERVIRANJE (UŠĆUVANJE) 
MESA. 

Izmješa se 80 grama kuhinjske soli sa 10 grama 
salitre i 10 grama salicilne kiseline, sve mora biti u 

suhom i finoprašnastom stanju. Ovako priređena 
sol za konzerviranje drži se dugo i može stoga sa¬ 
čuvati. .Meso koje želimo konzervirati dobro se na¬ 
riba sa ovom soli. Prije kuhanja mora se meso više 
puta oprati sa hladnom vodom. 

13 KONZEVIRANJE JAJA 

Mnogo bolji od ovapnjenja jaja kroz koje ipak 
nakon nekog vremena nastane neizbježivo neugodan 
miris jest slijedeći postupak. Sasma svježa jaja 5 
sekunda ostavi se umočeno u rastopini vodenog sta¬ 
kla, posuši i pohrani. 

14. KONZERVIRANJE BJELANJKA OD JAJETA. 

Vrlo često ostaje u kućanstvu bjelanjak, prepo- 
ruča se stoga konzerviranje. Sa bjelanjkom se oca- 
kljuju glaziraju razni kolači, čiste voćni sokovi, si¬ 
rupi, vino, šećer, priredjuju razna izvrsna ljepila. 
Konzerviranje obavlja se ovako. Plitki tanjuri pre- 
mažu se tanko finim uljem i na ovo nalije tanak 
sloj svježeg bjeljanka i stavi sušiti na toplo mjesto. 
Istom kada se je sloj sasvim posušio nalije se opet 
nešto bjeljanjka, opet se pusti osušiti, i to se na¬ 
stavlja. Osušeni bjelanjak dade se lahko sa tanjura 
podići i pohrani se u malim komadima. Na ovaj na¬ 
čin konzervira se bjelanjak za dugo vreme i nepo- 
kvari. Prigodom uporabe rastopi se u hladnoj vodi. 

15. KONZERVIRANJE MASLACA. 

Da se maslac za duže vreme konzervira prepo- 
ruča se ovaj postupak, koji se prakticira također 
prigodom snabdjevanja velikih parobroda. Svakom 

kilogramu maslaca doda se finoprašnata mješa¬ 
vina od 8 grama kuhinjske soli, 4 grama salitre, 4 
grama šećera i ova mješavina dobro izmjesi. Ovako 
izmješeni maslac mora prije uporabe najmanje 1 
mjesec dana odstajati. Takodjer moraju lonci u ko¬ 
jima se pohranjuje biti napunjeni do vrha. 


16. ČIŠĆENJE POKVARENIH MASTI, ULJA, 
MASLACA. 

Pol kilograma pokvarene masti, ulju ili maslacu 
nalije se 2 litre kipuće mekane vode u kojoj je prije 
toga rastopljeno 8 grama sode bikarbone. Pošto smo 
ovu mješavinu dobro izmješali ostavimo ju da se 
potpuno ohladi. Na vodi plivajuće ulje ili ukrućena 
mast ili maslac odlije se ili odigne i voda baci. Ovaj 
postupak se opetuje još 2 puta sa kipućom vodom, 
ali bez sode bikarbone. Na ovaj način mogu se po¬ 
kvarene masne vrsti učiniti opet sposobnima za 
užitak i priredbu jela i kolača. 

17. FRANCUSKI NAČIN SUŠENJA VOĆA. 

(KANDIRANJE) 

Sušeno francusko voće (kandirano) radi njego¬ 
vog izvanrednog okusa osobito je cijenjeno. Tajna 
načina njegove priredbe nije tako velika kako se to 
misli, slijedeći postupak zadovoljit će sve želje. Sa¬ 
svim zreli obrani plodovi odmah se operu i istresu 
u jedan kotao kipuće vode. Ovdje ostanu jedva pola 
sata, dok se omekšaju i izvade se i na jednom situ 
ohlade i narežu na tanke komadiće. Da prigodom 
narezivanja iskapajući sokovi ne idu u štetu pod¬ 
metne se posuda za sabiranje. Posušeni plodovi po- 
slažu se na daske i porinu u krušnu peć iz koje se 
je netom izvadio pečeni kruh, i ovdje ostave kroz 24 
sata. Nakon toga vremena izvade se iz peći i pusti 
da se ohlade, zatim rukom pritisnu da se nešto splo- 
sne i namoče se u sabrani iskapani sok, koji je prije 
toga sa dodatkom od nešto šećera prokuhan. Poše- 
ćereni (kandirani) plodovi pomeću se pojedinačno 
na sita i ostave sušiti u jednoj toploj sobi, kada su 
posušeni slažu se odjeljeni papirom u kutije. Ako bi 
plodovi prigodom splosnivanja rukom popucali, onda 
je to znak da nisu bili dosta posušeni u peći, u tom 
slučaju moraju se ponovno staviti u peć kroz dalj¬ 
njih 24 sata, — ali u krušnu peć, koja ne smije biti 
tako topla kao prvi puta. 

18. POBOLJŠANJE OKUSA (AROME) KAVE. 

Iznenadit će vas poboljšanje okusa kave, koje se 
postizava time, ako sa prženom kavom sameljemo 
nekoliko prženih kakao bobica. Na 20 grama kave 
dodaje se jedna kakao bobica. Prigodom prženja ka¬ 
ve zadnje četvrt ure na 1 kg. kave dodavanjem 2 žli¬ 
ce šećera u prahu nastaje na kavi karamelni (še¬ 
ćerni) pokrov, koji uščuva aromu kave. 

19. PRAŠAK ZA PECIVO (BACKPULVER LIEBIG) 

Kod mnogih vrsta peciva možemo probitačno 
mjesto pjenice upotrebiti slanu mješavinu pod ime¬ 
nom prašak za pecivo, koje se u trgovinama uz vi¬ 
soke cijene prodaje, a koji si svako može sam lahko 
i jeftino prirediti. Posve suhi prašak sode bikarbone 
9 dijelova mješa se sa 8 dijelova praška vinske ki¬ 
seline (kamena) i 10 dijelova rižinog brašna. Ovaj 
prašak za pecivo uzdržati će svoje djelovanje dugo 
vremena ako je posve suh i ako se brižljivo pohra¬ 
njuje u dobro zatvorenim posudama. 

20. STOLNI GORUŠIČIN UMAK (SENF) 

Na slijedeći jeftini i lahki način priređuje se 
oštri i jaki gorušičin umak. Jednu osminu kg. iz- 
mljevene crne gorušice i 100 grama izmljevene bijele 
gorušice izmješa se sa 4 grama cimetnog praška i 2 
grama tucanog klinčaca. K tome se pridoda otopina 
od jedne osmine kg. šećera, koji je rastopljen u ma¬ 
loj količini octa vinskog. K tome se pridoda još to¬ 
liko vinskog octa da ova cijela smjesa sačinjava 
tanko tijesto. 

21. PUNČ ESENCIJA. 

Radi njezine izvrsne kakvoće pogledom na okus 
i uzdržljivost sačuvanja preporučam ovaj način pri¬ 
redbe. 250 grama jake žitne žeste (špirita) i 850 gra¬ 
ma araka (pirinčevica) pomješa se sa 250 grama 
vode u kojoj je prije toga rastopljeno 750 grama še¬ 
ćera i 334 grama limunove kiseline. Dobro promuć¬ 
kanoj mješavini doda se još 5 kapi limunovog ulja 


1 1 kap muškatovcg cvijeta, opet se sve skupa dobro 
promućka i nakon višednevnog odstojanja procijedi 
se kroz čisto sukno. 

22. ESENCIJA OD SVIBANJSKOG CVIJEĆA. 

(Waldmeister Essenz) 

Na ovaj način možemo u svako vrijeme bez upo¬ 
trebe svibanjskog cvijeća prirediti jeftino najfiniji 
svibanjski napitak, koji je izvrsnog okusa i odličnog 
teka. U ljekarni se kupi 1 gram kumarina i taj do¬ 
bro osušeni miješa se dugo vrijeme sa 1 kg. šećera 
u prahu. Ovako priređeni kumarin šećer mora se 
pohraniti u zatvorenoj posudi i potpuni je nado¬ 
mjestak svibanjskog cvijeća. Jednoj litri doda se 

2 grama kumarin šećera, osim toga mora se na¬ 
ravno još dodati običnog šećera. 

23. LIMUNOVA ESENCIJA. 

Jedan kg. šećera navlaži se sa malo vode i grije 
uz neprestano miješanje dok se ne počne poput 
niti rastezati. Zatim se odstrani od vatre, doda uz 
mješanje sok od limuna i na šećer izribana korica 
od 2 limuna i 1 litra staroga vina. Ovako priugo- 
tovljena esencija procijedi se a još bolje je, da se 
pročisti kroz filtrir papir i dobro začepljeno pohra¬ 
ni. Mala količina ove esencije pomiješana sa vodom 
daje vrlo ukusnu limunadu. 

24. UMJETNI LIMUNOV SOK. 

U '34 litre mekane vode otopi se 35 grama limu¬ 
nove kiseline i 30 grama šećera. Za poboljšanje oku¬ 
sa doda se 20 kapi limunove esencije. 

25. PRIREDBA ŠAMPANJCA. 

Jeftin izvrstan šampanjac za kućnu uporabu 
priređjuje se na slijedeći jednostavan način. Bijelo 
dobro, staro vino (11—12 voluma alkohola) nalije 
se u litrene flaše od debelog tamnog stakla. U 
svaku flašu stavi se 25 grama kandis šećera u kri¬ 
stalima — nikako ne prašina. Flaše se dobro za- 

čepe i pohrane u hladnom podrumu sa toplinom 
ne ispod 12 stupnja. Nakon mjesec dana šampa¬ 
njac se može piti. 

26. LIKER MARASKINO. 

Za 1 litru dobrog, finog maraskina izmiješa se: 
2 deci malinovog so’ka, 2 deci soka od višanja ili 
vode od gorkih badema, 1 deci vode od' narančinog 
cvijeta, 40 dkg finog šećera rastopljenog u 2 deci 
malinove vode i 4 deci žeste. 

27. LIKER IZ IVANJSKIH GROZDIĆA 
(Johannisbeer-Likor) 

Ovaj liker iz crnih ivanjskih grozdića (Crne bo¬ 
bice) zaslužuje pogledom na njegovo djelovanje na 
želudac prvenstvo pred svim ostalim likerima i izim 
toga izvrsnog je okusa. Jedna velika flaša napuni 
se sa 1 litrom potpuno zrelih crnih ivanjskih groz¬ 
dića i na ovo nalije 1 litra 96% jakog špirita. Kada 
smo k tome dodali još nešto klinčaca i cimeta u 
prašku flaša se začepi i izloži na jedno sunčano 
mjesto. Ovdje se češćim protresivanjem ostavi do 
jeseni i tada se sok istisne. Na 1 litru, dobivenog 
soka doda se % kg. šećera, koji je prije toga rastop¬ 
ljen u litre vode. Poslije izmješanja soka sa še¬ 
ćernom jastopinom, liker se nalije u flaše i dobro 
začepi, čim dulje stoji pohranjen, tim će biti bolji 
njegov okus. Grlo od flaše nesmije biti preusko u 
koju su stavljeni grozdići radi toga da se grozdići 
mogu prigodom istiskavanja soka iz flaše izvući 
inače bi se moralo flašu razbiti. 

28. LIKER IZ VIŠANJA 

U jednu prostranu flašu stavimo 150 komada 
zrelih višanja ubranih zajedno sa peteljkom, 15 
grama cimeta, 10 grama klinčaca, % kg, šećera, 2 
litre voćne žeste. Flašu dobro začepimo i izložimo 
uz često protresivanje 8 dana sunčanoj toplini. K 
tomu dodamo na tanko izrezanu koricu, jednog li¬ 


muna i nakon 3 dana sok iz višanja istisnemo i za¬ 
tim opet nakon daljih 3 dana liker procijedimo kroz 
filtrir papir. 

29. LIKER IZ ORAHA 

Koncem mjeseca lipnja ubere se 100 komada ze¬ 
lenih oraha, koji nemaju još tvrdu jezgru, razrežu u 
tanke pločice i stave u flašu od 5 litara voćne žeste. 
K tomu se doda 50 grama cimeta, 20 grama klinča¬ 
ca i ova mješavina izloži se u zatvorenoj flaši uz 
često protresivanje 8 dana na sunčano mjesto i 
zatim procijedi filtrira. 

30. OCAT IZ OSTATAKA VINA I PIVA 

Iz pokvarenog vina ili piva može se prirediti vrlo 
dobar, jeftin i tečan ocat. Ponajprije se vino ili pivo 
kuha. U pivo se nakon kuhanja ubaci nekoliko uža¬ 
renih komadića drvenog ugljena koji oduzima pivi 
gorčinu ali se moraju odmah opet izvaditi. Prokuha¬ 
na tekućina izlije se u jednu posudu (bačvicu), koju 
smo prije toga dobro višeputa isprali sa jakim oc¬ 
tom. Na svakih 10 litara tekućine doda se 60 grama 
kiselog kvasca i % litre jakog octa. Bačvica ili po¬ 
kuda sa octom mora se držati na umjereno toplom 
mjestu i dnevno više puta izmiješati da tekućina do¬ 
bije dosta zraka. Iz istih razloga pokrovac posude 
mora dopuštati pristup zraka ali i štititi protiv pra¬ 
šine. Kada je postignuta dovoljna jačina octa ocijedi 
se bistra tekućina u flaše koje moraju biti, uvijek 
dobro začeipljene. Preostali mutni talog octa u po¬ 
sudi sposoban je da se nadolijevanjem sa prokuha¬ 
nim ostacima vina ili piva na novo stvara ocat. 

31. ESDRAGON OCAT. 

Ovaj odličan ocat priredjuje se ovako: 100 grama 
svježih narezanih esđragona uz pridodatak od 1 gra¬ 
ma salicylne kiseline prelije se u jednoj flaši sa 1 li¬ 
trom dobrog jakog vinskog octa i drži začepljeno 
8 dana. Iza toga se esdragon stiskanjem izcijedi u 

jedim porculansku zdjelu i ugrije skoro do vrenja, te 
dobro pokrito ostavi da se nekoliko dana hladi. Za¬ 
tim se ocijedi kroz jedno sukno ili filtrir papir, na¬ 
puni u flaše do vrha, dobro začepi i ležečki pohrani, 
jer se inače za kratko vrijeme pokvari. Kod uporabe 
octa ostaju krastavci uvijek tvrdi. 


PRANJE I ČIŠĆENJE TKANINA I RUBLJA 

32. PRIREDBA DOMAĆEG SAPUNA. 

U kućanstvu često preostaju masni ostaci jela, 
koji se prikupljanjem mogu probitačno upotrebitiza 
priredbu dobroga i jeftinog sapuna za pranje svake 
vrsti rublja, a osobito onda ako se u tim ostacima 
nalazi _ mnogo loja, Priredjuje se ovako: Polaganim 
grijanjem rastopi se 2 kg. sabranih masnih ostataka 
sa 2 kg. kokosovog ulja i k tomu pridoda uz nepre¬ 
stano mješanje 4K kg. sode (lužina). Soda mora'biti 
točno u jakosti od 24 stupnja. Kada je smjesa dobro 
ispremješana pridoda se još k tomu % kg. otopine 
od potaše u jakosti od 32 stupnja i 1 kg. natronovog 
vodenog stakla u jakosti od 38 stupanja i miješa se 
tako dugo dok nije sve jednako otopljeno. Konačne 
se ova mješavina poškropi sa 20 grama jakog špi¬ 
rita, kroz to ce se ova smjesa odmah stegnuti. Sa¬ 
pun ;.e Izlije u plosnate sandučiće ili kalupe kojima 
je dno pokrito mokrim pergament papirom ili kr¬ 
pom Ovdje ostaje sapun 3—4 dana da dobro otvrdne 
i nakon toga reže na komade sa jednom žicom 

33. SAPUN ZA PRANJE SVILENIH TKANINA. 

l A kg dobrog bijelog sapuna izreže se na pločice 
i otopi u prikladnoj. posudi. K tomu se pridoda H 
kg volovske žuči, 50 grama meda, 50 grama šećera 
te 10 grama venecijanskog terpemtina. Još topla 


smjesa izlije se u kalupe (vidi gornji recept), koja 
ftakon 2—3 dana otvrdne i odlično je snosobna za 
čišćenje nježnih svilenih tkanina. 

34. LUŽINA ZA PRANJE BOJADISANIH TKANINA. 

Izvrsni lug za pranje bojadisanih tkanina pravi 
se ovako: % kg Quillay-korice dobro se prokuha u 
5 litara vode i procijedi. Posebno se dobro prokuha 
K Carraghe mahovina sa 2% litre vode i kroz suk¬ 
no procijedi, obje ove tekućine zajedno se dobro 
ispremiješaju. 

35. PRANJE FINIH ZAVJESA, ČIPAKA ITD. 

Za pranje finih zavjesa, čipaka itđ. preporuča 
se slijedeći nešto skuplji, ali izvrstan način, jer 
se time očuva rublje. U jednom škafiću u 6 litara 
tople vode kišniee rastopi se 12 dkg sapuna, k tome 
doda 50 grama terpentinovog špirita i 15 grama 
salmiak žeste. U ovoj otopini moći se rublje 12 sati, 
ako toga pofuri vrućom vodom i kad se ohladilo 
ižmika. 

36. PRANJE HALJINA IZ SIROVE SVILE. 

Haljine iz sirove svile mogu se bez daljnjega 
postupka prati sapunjačom (Seifenwurzel) u vodi 
kišnici, a za čišćenje eventualnih mrlja dobra je 
sasma razredjena salmiak žesta. 

37. PRANJE KOŽNATIH RUKAVICA. 

Na slijedeći način peru se rukavice od kože, 
koje se smiju prati. U jednu zdjelu mlake vode 
ulije se K decilitra stearinskog ulja i isto toliko 
salmiak žeste i to se miješa da se pjeni. Kada je 
to postignuto obuku se rukavice i čisto operu. Na¬ 
kon toga se okrenuto lagano ižmikaju i objese su¬ 
šiti. Kada su posušene trljaju se da postanu me¬ 
kane i navuku na ruku. 

38. PRANJE VUNENIH RUKAVICA. 

Bijele i svijetle vunene rukavice najbolje se 
operu sa žučnim sapunom u mlakoj vodi. Nesmije 
se podnipošto upotrijebiti vruća voda, jer ova vunu 
stegne i otvrdi. 


ČIŠĆENJE MRLJA 

Ne postoji sveopće sredstvo za čišćenje svih 
vrsti mrlja, dapače ako se ne upotrebi pravo sred¬ 
stvo može se mrlja još bolje učvrstiti, i teže će se 
moći očistiti. 

39. ENGLESKO SREDSTVO ZA ČIŠĆENJE MRLJA. 

Izvrsno sredstvo >za čišćenje masnih mrlja i ne¬ 
čistoća raznih vrsti iz vunenih tkanina osobito 
svijetlih, koje nebi smjelo manjkati u nijednom 
kućanstvu, priredjuje se ovako: U 100 grama (90%) 
jakog špirita doda se 10 grama boraksovog praška, 
30 grama salmiak žeste i 4 grama a&s-tev y (V'</vi/ivVvp 

40. ŽAVELOVA VODA ZA ČIŠĆENJE. 

(EAU DE JAVELLE) 

Ova odlična voda za čišćenje mrlja brzo odstra¬ 
njuje zastarjele nečistoće od crnila (tinte), vina i 
voća, ali djeluje tako žestoko da bi mogla lahko 
oštetiti nježne boje tkanina. U jedinoj porculan¬ 
skoj ili glinenoj zdjeli, dobro se izriba 20 grama 
klorovog vapna u 100 grama vode. Posebno se otopi 
25 grama kristal sode u % litre vode i ova se oto¬ 
pina dobro izmiješa sa prijašnjom klorovom i ostavi 
mirovati do drugog dana dobro pokrita. Drugi dan 
se oćijedi i pohrani u dobro začepljenim flašama 
u tamnom mjestu, jer inače naskoro izgubi svoju 
djelotvornu moć. 


41. ČIŠĆENJE MASNIH, KATRANOVIH I 
KOLOMAZNIH MRLJA 

Najbolje nam služi sasma čisti benzin. Krpica, 
kojom čistimo mrlju mora biti platnena, sasma či¬ 
sta i uvijek mokra. Mrlja se mora nježno trti i u sve 
većem opsegu da ne ostanu vjenčići mrlje. S druge 
strane tkanine podloži se papir upijač ili mekana 
vunena tkanina za upijanje masnih sastavina mr¬ 
lje. Ako se nakon čišćenja benzinom pokazuju još 
mrlje, mogu to biti sigurno samo tvari, koje su u 
vodi topive, kao na primjer pivo, šećer i uopće slat¬ 
ke itd. Za ovu vrst mrlja upotrebljavamo mješavinu 
od 1 dijela salmiak žeste u 10 dijelova vode. Postu¬ 
pak ovih čišćenja, je isti kao što je rečeno za benzin 
samo što se mora odnosno mjesto često oprati či¬ 
stom vodom. Ako bi se djelovanjem salmiakove žeste 
koja boja izmijenila to se mora ono mjesto navla¬ 
žiti mješavinom od 1 dijela octa u 2 dijela vode, 
kroz to će še obeskrijepiti djelovanje salmiaka. 

42. ČIŠĆENJE MRLJA OD SMOLE I FIRNISA. 

Mrlje od smole i firnisa moraju se ponajprije do¬ 
bro- promočiti sa najjačim spiritusom i zatim istrtl 
sa krpicom također dobro navlaženom u spiritusu. 
Još bolje se odstranjuje ovakove mrlje sa sumpor¬ 
nim eterom. Ovo se isplati samo kod skupocjenih 
tkanina, jer je sumporni eter skup. U ostalom sa 
sumpornim eterom mora se vrlo oprezno postupati, 
jer je lahko zapaljiv, još lakše od spiritusa i benzi¬ 
na. 

43. ČIŠĆENJE MRLJA OD ULJENIH BOJA. 

Mrlje od ulja odmah čim su nastale dadu se brzo 
očistiti jakim spiritusom ili benzolom. Kod zastarje¬ 
lih mrlja pomaže većim dijelom mješavina u jedna¬ 
kim dijelovima od terpentinovog ulja, spiritnog sa¬ 
puna i salmiak žeste (amoniak). Ako je tkanina 
sposobna za pranje može se odnosno mjesto još 
isprati vodom i sapunom. 

44. ČIŠĆENJE MRLJA OD KAPLJICA SVIJEĆA 
(stearin, parafin, vosak) 

Ponajprije se kapljice na tkanini pažljivo, koliko 
se može odstrane nožem zatim se ispod mrlja pod¬ 
loži 4 lista papira upijača (bugačice) i preko mrlja 
pred je vrućim gladčalom dok se mrlja ne upije u a 

podloženi papir. Kada papir više ne upija onda se f 

ono mjesto gdje je bila mrlja istare sa jakim spiri- ’ 

tom. i 1 

45. ČIŠĆENJE MRLJA OD CRVENOG VINA. ||7 

Mrlje od vina crvenog odmah čim su nastale da¬ 
du se brzo očistiti iz rublja vrelim mlijekom. Mrlja 
polivena vrućim mlijekom odmah izblijedi što ovisi 
i o sastavini boje vina, stoga je katkada potrebno 
opetovati postupak, uz to se mora mrlja i mala trti 
sa krpicom. Zastarjele mrlje odstranjuju se sa vru¬ 
ćom amoniak (salmiak) vodom a ako mrlje još ne 
iščeznu pokvase se sa eterom i isperu vodom. 

46. ČIŠĆENJE MRLJA OD CRNILA (TINTE). 

Mrlje od crnila (tinte) dadu se rijetko kada pot¬ 
puno odstraniti, jer su sastavine vrsti crnila u da¬ 
našnje vrijeme vrlo različite. Kod vunenih tkanina 
pomaže često umočenje tkanine u slatko mlijeko če¬ 
stim opetovanjem. Kada je mrlja odstranjena mora i 

se mjesto gdje je bila mrlja benzinom trti da se ra- II 

stopi i odstrani masna sastojina mlijeka. Ako se |j 

mrlje od crnila nalaze u bijelom rublju nasipa se I 

mjesto sa ceceljevom soli (Kleesalz) malo pokvasi '■ 

sa vodom i ostavi neko vrijeme djelovanju ove soli. 

Nakon toga tkanina se temeljito ispere, jer bi inače 
zaostala sol tkaninu uništila. Ceceljeva sol je 
otrovna. 

47. ČIŠĆENJE MRLJA IZ TAMNIH TKANINA 

Za čišćenje mrlja iz tamnih tkanina kao opće¬ 
nito sredstvo služi mješavina od 1 dijela salmiak 
žeste i 3 dijela jakog špirita. 

48. ČIŠĆENJE MASNIH MRLJA IZ SAMETA 

što jače ugrijani fini prašak od pijeska zaveže se 
u jednu krpicu i ovom taru se masne mrlje na bar¬ 
šunu dok ne iščeznu. 

49. ČIŠĆENJE MRLJA RĐE IZ RUBLJA. 

Mrlje se pospu sa ceceljevom soli (Kleesalz) po¬ 
kvase se sa nešto vrele vode i na ova mjesta posipa 
fine prašine od kositra (Zinnstaub). Nakon kratkog 
vremena mrlje se izgube, a mjesta gdje su se nala¬ 
zile moraju se temeljito često mjenjajučom vodom 
isprati. 

50. ČIŠĆENJE MRLJA OD KAVE. 

U ovu svrhu služi nam j ednostavno ali sigurno 
sredstvo. Mrlje se peru u jakoj vodenoj otopini 
kuhinjske soli i ispiraju u čistoj vodi. 

51. ČIŠĆENJE MRLJA OD VODE. 

Mnoge nježne tkanine dobivaju neugodne dosta 
vidljive mrlje jednostavnim dodirorn vode. U ovim 
slučajevima koristi osobito kod svijetlih tkanina 
slijedeći postupak. Odvaže se 2 dijela tragant-a, 1 
dio šećera u 3 dijela vode i ovom sluznatom tekući¬ 
nom namažu odnosne mrlje. Ispod tkanine gdje se 
nalaze mrlje valja podmetnuti fino platno. Zatim se 
mokra mjesta gladčalom posuše prostrvši na njih 
po mogućnosti krpicu od iste tkanine. 

52. ČIŠĆENJE MASNE KOŽE ŠEŠIRA. 

Izmiješa se 10 dijelova vode i 1 dio salmiak že¬ 
ste. Sa ovom mješavinom pere se koža od šešira 
uporabom spužve ili četke. Mast će se otopiti i koža 
očistiti. Isti postupak možemo upotrebiti i za či¬ 
šćenje masnih nečistoća ovratnika kaputa. 

53. ČIŠĆENJE CRNIH PUSTENIH (FILZ) ŠEŠIRA. 

Izmiješa se 2 dijela vode sa 1 dijelom salmiak že¬ 
ste. U tu otopinu namoči se čista platnena krpica 
ili mala četkica i tare odnosno iskefa time šešir na- 

ročito masna mjesta. Nakon toga sa drugom navla¬ 
ženom i poslije još sa jednom suhom krpicom pa¬ 
žljivo se tare u jednome pravcu. 

54. ČIŠĆENJE MASNIH MRLJA IZ PAPIRA 

Za odstranu masnih mrlja sa papira priredi se 
gusta smjesa iz pečene magnezije sa benzinom. Ova 
smjesa namaže se na mrlju i nakon osušenja otare. 

55. ČIŠĆENJE MRAMORNIH PLOČA. 

Masne mrlje čiste se pastom napravljenom iz 
mješavine vode sa 2 dijela sode, 1 dio otaloženog 
kamena plavca (Bimstein), .1 dijela vapnenog pra¬ 
ška. Ovom pastom izribaju se mrlje i pasta ostavi 
na njima nekoliko minuta, a zatim se sapunom i 
vodom operu. 


TOALETNA SRETSTVA 


56. ZUBNI PRAŠAK I 

Zubni prašak, koji svojom sadržinom salicylne 
kiseline neugodni okus u ustima i svaki drugi miris 
odstranjuje priređuje se ovako: 5 grama salycilne 
kiseline sa 50 grama mlječnag šećera i 50 grama su¬ 
hoga taloga ugljično-kiselog vapna (Kalijev- karbo¬ 
nat) zajedno se dobro izribanjem ispremiješa. Za 
parfimiranje može se dodati 5 kapi menthol-ulja. 
Sve tri tvari moraju biti u finome prahu. 

57. ZUBNI PRAŠAK II. 

Osobito dobro djeluje zubni prašak od lipe, koji 
se ovako priređuje: 35 grama ugljenog praha od lipe 
i 30 grama šećera u prahu dobro se izmiješa i pri¬ 
godom miješanja doda se k tome jedna kap cimet- 
nog ulja i 3 kapi klinčacovog ulja. 


58. ZUBNA TINKTURA. 

Najbolja zubna tinktura po preporuki njemačkog 
zubnog specijaliste liječnika profesora Millera prire- 
djuje se ovako: U 100 grama jakog špirita rastopi 
se 3 grama benzol-kiseline, % grama thymola i 15 
grama eukaliptustinkture. Konačno se doda 20 kapi 
menthol-ulja. Dobro se promućka i tinktura je go¬ 
tova. Po volji može se tinktura crveno obojadisati sa 
malo košenila (Cochenille). Sve ove tvari mogu se 
jeftino kupiti u drogeriji. — Uporaba: U 1 čašu vode 
metne se 1 čajna žlica ove tinkture. 

59. ORIJENTALNA ZUBNA PASTA. 

Najfinija zubna pasta za njegu zubi dobije se 
ako se dobro izmiješa 42 dijela sapunovog praha, 
44 dijela škrobnog brašna, 12 dijelova levantinskog 
sapunskog korjena (Seifenwurzel) i 2 dijela limu¬ 
novog ili bergamot ulja. 

60. POMADA ZA USNE. 

Neugodnost raspucanih usna prouzročena rđa- 
vim vremenom odstranjuje se ovim sretstvom. Malo 
svinjećeg masla (salo) opere se u ražinoj vodi metne 
u jednu porculansku posudicu, koja se stavi u vru¬ 
ću vodu da se ma-slo otopi. Kada se je maslo rasto¬ 
pilo stave se u njega svježi sitni listići ražinog cvi¬ 
jeta i ostavi ohladiti. Nakon 24 sata ponovno se ma¬ 
slo u vreloj vodi rastopi, procijedi kroz fino sukno 
i pomada pohrani u porculanskim lončićima. 

61. MILANSKI BALZAM ZA PORAST KOSE. 

Izvrsno sredstvo za porast kose sastoji se iz mje¬ 
šavine od 40 dijelova govedjeg mozga- 5 dijelova 
kinovog ekstrakta, 1 dio perubalzama, 1 dio sto- 
raksa, 1 dio pergamot .ulja, % dijela limunovog ulja. 

62. VODA ZA KOSU. 

Sveopće obljubljena ružina voda za njegu kose 
priređuje.se ovako: Uzme se 100 grama droždjenice 
(Franzbrantwein) k tome doda’ 20 grama glicerina, 

25 grama ružine vode, 10 kapi ružinog ulja i ovo se 
sve skupa dobro promućka. Ova voda veoma osvje¬ 
žuje, oživljuje i jača kožu glave. 

63. NEŠKODLJIVO BOJADISANJE KOSE 

TAMNOSMEDJE I. 

1 dijel pyrogalne kiseline rastopi se u mješavini 
od 2 dijela kolonjske vode i 38 dijela destilirane 
vode. Prije uporabe ovoga sretstva mora se kosa 
sa mlakom vodom dobro oprati da ne bude masna 
a zatim se tek navlaži sa ovom priređjenom teku¬ 
ćinom. Kada je kosa suha namaze se uljem. 

64. NEŠKODLJIVO BOJADISANJE KOSE 

TAMNOSMEDJE II. 

U mjesecu srpnju 10 dijela svježeg orahovog lišća 
polije se sa 20 dijela špirita i 20 dijela vode i uz 
češće mješanje pusti da odstoji dva dana na to¬ 
plom mjestu. Nakon dva dana lišće se istisne, oci¬ 
jedi i tekućina filtrira. Ova filtrirana tekućina grije 
se pri slaboj vatri tako duigo dok se ne zgusne kao 
sirup. Ovaj sirup tamnosmedje boje 10 dijela raz¬ 
vodni se sa 15 dijela špirita i 5 dijela vode, parfi¬ 
mira ipo volji 1 ovom tekućinom sa mekanom 
četkicom navlaži kosa. Kada je kosa suha namaže 
se malo uljem. Prije uporabe ovog sirupa mora se 
kosa, dobro oprati sa saounastom vodom ili špiri¬ 
tom. 

65. NEŠKODLJIVO BOJADISANJE KOSE 

SVJETLOSMEDJE. 

Izmiješa se 5 dijela vode sa 10 dijela salmiak 
žeste i 1 dijel treseta ili smedjeg ugljena. Ova smje¬ 
sa ostavi se odstojati. nekoliko dana na toplom 
mjestu. Iza toga se polagano grije da zakipi i da 
postane gusta kao sirup. Ovaj sirun izmiješa se 
sa 10 dijela destilirane vode i 2 dijela špirita i yi 
dijela kolonjske vode. 


66. BOJADISANJE KOSE CRNO. 

Jedno sredstvo od neškodljivih srebrosadržava- 
jućih pomagala za bojadisanje kose crno sastoji se 
iz dvije tekućine. Ponajprije se kosa navlaži prvom 
tekućinom, koja se sastoji od 1 dijela lapisa i 20 
dij ela vode. Nakon toga' navlaži se kosa - drugom 
tekućinom koja se sastoji od 2 dijela sumporna 
jetra u 40 'dijela vode. 

67. SREDSTVO ZA ODSTRANJENJE NEPOĆUDNE 

KOSE I DLAČICA I. 

50 grama sumpornog baryuma miješa se sa 20 
grama zinkoksida i 20 grama škrobi. Ovoj smjesi 
dodaje se toliko vode da nastane čvrsta pasta, koja 
se vrlo oprezno namaže na mjesto gdje se nalazi 
kosa. Nakon 10 minuta mora se mast skinuti i koža 
oprati. Pošto ovo sredstvo vrlo energično djeluje 
ne smije se ova pasta rukom namazati već željez¬ 
nom lopaticom ili mazaljkom. Za jedno mazanje 
neka se uzme toliko paste koliko je potrebno da 
se namaže samo ono mjesto gdje se nalazi kosa. 
Ovo sredstvo prouzrokuje prolazno crvenilo kože i 
mora se uvijek za svaku porabu iznova prirediti. 

68. SREDSTVO ZA ODSTRANJENJE NEPOĆUDNE 

KOSE I DLAČICA II. 

(Depilatorium Bottger.) 

Ovo sredstvo ubraja se takodjer u najbolja 1 
neškodljiva pomagala, čije se sastavine mogu ku¬ 
piti u svakoj ljekarni. Obična čista vapnena prašina 
navlaži se malo vodom da postane kašasta (mokra 
smjesa) i u ovu uvodi toliko sumporovodika da 
■vapno bude dovoljno zasićeno. 150 grama ovog 
vapnenog sumporovog hyđrata (Sulfocalciumhydrat) 
■pomiješa se sa 75 grama škrobnog brašna, 75 gra¬ 
ma škrobnog šećera i 4 grama limunovog ili drugog 
kojeg mirisavog ulja. Sa ovom pastom namažu se 
odnosna mjesta sa kojih se želi odstraniti kosa ili 
dlačice. Nakon 20 časaka skine se pasta zajedno sa 
dlačicama sa kože pomoću košćanog nožića. 

69. DOKTORA HUFELANDA POLJEPŠAVAJUĆE 
SREDSTVO. 

Sredstvo za odstranjenje sunčanih njega kože, 
koje je mnogim mladim djevojkama neprocjenjive 
usluge iskazalo vrl’o je jednostavno. U 15 gorama 
ružine vode i 15 grama vode od 1 cvijeta naranče 
otopi se 2 grama finog boraksa. Ovom vodom se 
pere dnevno ujutro i uveče. 

70. SREDSTVO PROTIV SUNČANIH, JETRENIH I 

DRUGIH KOŽNIH PJEGA. 

Fino se izriba 1 gram sumporokanbolnog cinka 
i pomiješa sa 45 grama kolodiuma. Ova razređjena 
smjesa otopi se u 5 grama vinske žeste. Može se 
po volji parfimirati sa 1 gramom četrunovog ili 
bergamot ulja. Sa ovom otopinom namazu se pjege 
dnevno ujutro i uveče. 

71. VODA PROTIV SUNČANIH I DRUGIH PJEGA 

KOŽE. 

U drogeriji kupi se 1 gram surfophenyl kiseli zink 
i rastopi u 70 grama ružine vode i 20 grama gli- 
cerina. Konačno doda se još 10 grama jake vino- 
viče i 30 kapi kolonjske vodice (Eau de Cologne). 
Mjesta na koži posuta sunčanim pjegama ujutro 
i uveče dobro se operu sapunom, dobro posuše i 
odmah nakvase sa ovom izvrsnom vo'dom i pusti 
da se koža polagano suši. čini se to dnevno dok 
pjege nestanu. 

72. TOALETNI SAPUN. 

Malo se ugrije i rastopi 2 kg čistog kokosovog 
ulja sa 6- kg čiste svinjske masti i k tome doda uz 
neprestano miješanje 4 kg (36 postotne). sodine 
lužine (Kristal soda) Posuda sa ovom smjesom 
po'krita ostavi se ležati 2 sata na jednom umjereno 
toplom mjestu. Toplina ne smije nikada toliko po¬ 
rasti da umočenom prstu u smjesu prouzrokuje 
neugodno čuvstvo, takodjer mora se ova smjesa 
češće miješati. Kada je osapunjenje dovršeno, 


naime kada se je mast i lužina potpuno spojila, 
što se može lako rasppznati, to se smjesa pusti 
ohladiti i dok je još mekana se parfimira. Kao 
parfem preporuča se smjesa od 40 grama umjetnog 
gorkog bademovog ulja sa 20 grama limunove esen¬ 
cije. Kada je parfimiranje dovršeno, sapun se iz¬ 
lije u drveni kalup (sandučić). U kalup se prije 
toga mora prostrijeti navlaženi pergament papir. 
U kalupu se ostavi sušiti sapun 3—4 dana da dobro 
otvrdne i nakon toga se reže i to najbolje sa je¬ 
dnom žicom. 

73. SPIRITNI SAPUN ZA PRANJE GLAVE. 

60 grama tanko narezanog finog venecijanskog 
sapuna (dobije se u drogeriji) prelije se u jednoj 
flaši sa 300 grama dobrog špirita, dobro začepi i 
često puta promućka da se sapun u njemu sasvim 
otopi. Spiritni sapun je izvrsno sredstvo za pranje 
glave. 

74. GLICERINSKA VODA ZA NJEŽNI TEINT. 

Izvrsna voda za pranje lica, koja se osobito za 
nježni teint upotrebljava umjesto sapuna, jer osvje¬ 
žuje i njeguje kožu, priredjuje se ovako: 35 grama 
boraksa otopi se u 2 litre vode od narančinog cvi¬ 
jeta, doda se k tome 45 đkg glicerina i konačno 
toliko procijed'jeine kišnice da bude u svemu 5 
litara. 

75. RIŽIN PUDER. 

U ovu svrhu uzme se najfiniji prah od rižinog 
škroba (Reisstarke), stavi u kesicu od finoprozirne 
tkanine i trese (prosita) da iscuri fini prah. Ovo¬ 
me prahu doda se nekoliko kapi ružinog ulja i ne¬ 
što karmina (Cochenille) ako se želi obojadisati 
ružičasto. Mješavina mora biti dobro izribana i 
najbolje je zato još jednom prositati kroz fini svi¬ 
leni flor. 

76. TEKUĆA ŠMINKA. 

Proti prekomjernom crvenilu lica osobito se pre- 
poruča ova šminka, koja se priređuje ovako: 20 gra¬ 
ma milovke (Federweiss-mastika) i 10 grama ba- 
zično-ugljenokiselog vizmuta oboje u najfinijem 
prahu usipa se u 70 grama ružine vođe i 30 grama 
kolonjske vode i izmiješa. Ova tekućina mora se ču¬ 
vati u zatvorenoj limenoj kutiji.. Vlažni talog kutije 
se kistom namaže. 

77. BIJELA TEKUĆA ŠMINKA 
(Djevičansko mlijeko) 

Već ođ pamtivijeka na velikom glasu je a i ne 
-bez razloga slijedeća mješavina kao nenatkriljivo 
sredstvo za pranje i uljepšavanje teinta. Uzme se 20 
dijelova ružine vode i uz neprestano miješanje do¬ 
daje uz polagano lijevanje 1 dio benzol tinkture, 
kroz to nastaje bijela mlječna tekućina djevičan¬ 
sko mlijeko. 


PARFEMI 


Priređivanje parfema nije sasvim jednostavno, 
dobri uspjesi postizavaju se samo velikom pažnjom. 
Kod mnogih ovakovih ekstrakta općenito se upo- 
trebljuje mnogobrojne tvari. Iz spomenutih razloga 
navesti ću ovdje samo jednostavnije, iskušane fine 
ali jeftine recepte. 

78. PARFIMIRANA POMADA 

Ova pomada je dobra jeftina i lahko se priredi. 
100 grama volovskog mozga miješa se sa 100 grama 
ružine vode i ovaj mješavini doda VA grama limu¬ 
novog ulja, 5 grama bergamot ulja, 3 grama peru- 
balzama, 30 grama despikovog (lavendel) ulja' i 8 
grama cimetnog ulja. Glavna stvar je kod priredbe 
točna upotreba količine svih navedenih tvari. 


79. PARFEM KOLONJSKA VODA. 

Brzi način za priredbu ovoga obljubljenoga par¬ 
fema je slijedeći: U jednoj flaši dobro se izmiješa 1 
litra jakog alkohola (85—90%) sa 15 kapi ružmari¬ 
ne vog ulja, 30 kapi bergamot-ulja i 5 kapi karda- 
mon ulja (Carđamon). Flaša mora biti dobro zaće- 
pljena. Ako se ne upotrijebi jaki alkohol, biti će 
parfem mutan. 

80. MIOMIRISNI PRAH ZA RUBLJE I ODJEĆU. 

U ormare za rublje i odjeću običaj je usipavati 
miomirisne praške. Ovakav se priredjuje na slije¬ 
deći način: 6 dijelova meliat cvijeta fino se istuca 
sa 1 dijelom patchouli cvijeta i oboje izmiješa se 
8 dijelova praška od korjena ljubice. 

81. PARFEM HELIOTROP. 

Osobito fini parfem pruža nam po svom umilja¬ 
tom mirisu heliotrop- ekstrakta slijedeći recept čiji 
način priredbe je naprama drugim parfemima vrlo 
jednostavan i jeftin. U 100 grama najfinijeg rektifi- 
ciranog vinskog špirita rastopi se 1 gram heliotro- 
pina koji se kupi u drogeriji. Doda se jedna dese¬ 
tina grama ambre, koja miomiris još više pojačava 
i čini stalnijim. 

82. PARFEM OD TISUĆU MIRISA 
(Eau de mille Fleurs) 

Uzme-se A litre najfinije vinovice (vinski špirit) 
i k tome doda % litre kolonjske vode, 60 grama vo¬ 
de od cvijeta naranče, 50 gr. ružine vode, 15 gra¬ 
ma vanili-esenca, 3 grama benzoetinkture, 3 grama 
ambratinkture, 2 grama mošustinkture i 30 kapi 
neroliulja. Ova mješavina dobro se izmiješa i ostavi 
dugo vreme mirovati. Kod ovoga kao što i kod svih 
drugih parfema finoća i ljupkost mirisa osjeća se 
tek nakon mirovanja od više mjeseci. Flaša mora 
biti dobro začepljena po mogućnosti staklenim če¬ 
pom. 

83. PARFEM PO MIRISU SVJEŽEG SIJENA. 

(Ney mown hay-extrait) 

Ovaj parfem nazvan po mirisu po tek pokošenom 
sijenu jest vrlo moderan i obljubljen. Ovaj recept 
sastavljen je po uputama mnogih stručnih knjiga, 
a takodjer na temelju točnih iskustava. Miješa se 
y 2 litre najfinije vinovice (vinski špirit) sa 10 gra¬ 
ma razrezanih tonka-bobica, 25 grama prašine 
korjena od ljubice, 1 gram narezane vanilije i 1 
gram benzolkiseline. Pošto je mješavina čestim mi¬ 
ješanjem stajala 5 dana doda se 1 y 2 grama berga- 
motovog ulja, 10 kapi neroli-ulja. 10 kapi ružinog 
ulja, 10 kapi despikovog (lavendel) ulja i 2 kapi 
patchouli-ulja. Ova sada gotova mješavina ostavi 
se, uz češće mućkan je, još 2 dana stajati i onda 
se brzo filtrira kroz najfiniju bugačicu (papir upi- 
jač). Kao što je već prije primjećeno, vrijedi i 
ovdje još više: početni jaki i oštri miris parfema 
nastaje tek nakon mirovanja od više mjeseci ljupki 
i nježan. 

84. RUŽIN PARFEM. 

U posudu, koja se dobro zatvara, naslažu se iz- 
mjenice ružini cvjetovi vrlo mirisave vrste sa soli 
kojoj se doda nekoliko kapi koncentriranog alko¬ 
hola. Posuda se dobro zatvori i spremi na hladno 
mjesto. Kada se želi sobu namirisati otvori se na 
kratko vrijeme posuda. Na ovaj način mogu se 
prostorije takodjer i u zimi namirisati. 

85. SMREKOVA SOBNA ESENCIJA. 

U 1 litri jakog špirita rastopi se 1 gram despiko¬ 
vog (lavenđelj) ulja, 1% grama terpentinovog špi¬ 
rita. Na 1—2 žlice ove esencije uzme se ista količina 
vode i pomoću sprave za raspršanje po sobama ras¬ 
prši i time sobe budu ispunjene osvježujućim šum¬ 
skim zrakom. 

86. SMREKOV SOBNI PARFEM 

U jednu posudu (lonac) ulije se. 1 litra kipuće 
vode i u nju ulijeva kap po kap puna čajna žličica 


finog terpentinovog ulja i najljepši smrekovi miris 
ispunjavati će sobu. Ako se ovaj postupak opetuje 
više puta na dan, ovaj miris osvježuje zrak i ubija 
zarazne klice. Izvanredno dobro djeluje i koristi pr- 
sobolnima a uz to je ovo sredstvo vrlo jeftino. 

87. MIOMIRISNA SOBNA ESENCIJA I. 

Na svaka 2 grama klinčacovog ulja miješa se 2 
grama octenog etera, 2 grama octene kiseline, 2 
grama bergamot ulja, 12 grama 90% alkohola i 1 kap 
cimetovog ulja. Ova esencija mora biti u flašici do¬ 
bro začepljena. Nekoliko kapi kapne se na pod, 
koje onda po sobi raširuju ugodan miomiris. 

88. MIOMIRISNA SOBNA ESENCIJA II. 

Dobra miomirisna sobna esencija priređuje se 
takodjer i na ovaj način: Miješa se 15 grama berga- 
motovog ulja, li grama perubalzama, 15 grama oc¬ 
tenog etera isto toliko octene kiseline u 200 grama 
alkohola u dobro začepljenoj flašici. Nekoliko kapi 
kapne se na pod, koje po sobi šire ugodan miomiris. 


MEDICINSKA KUĆNA SREDSTVA 


89. SREDSTVO PROTIV ZUBOBOLJE 

Prašak borove kiseline na vrhu noža rastopi se 
u malo tople vode i stavi na usta. Rijetko kada je 
nužno opetovati. Jedno drugo slično sredstvo priredi 
se iz 2 dijela octenog etera sa 1 dijelom tanina. 

90. KAPI PROTIV ZUBOBOLJE 

U mnogo slučajeva sigurno koristi mješavina iz 
7 grama Opium-tinkture, 2 grama kamfora i 10 kapi 
klinčacovog ulja. Malo vate namoči se u kapi i stavi 
na zub i to se opetuje po više puta. Kada prestane 
bol dobro je nekoliko puta na dan opetovati lije¬ 
čenje. 

91. SREDSTVO PROTIV PERUII GLAVE. 

U 1 litri mekane vode (najbolje u procjeđjenoj 
kišnici) rastopi se 20 grama sode bikarbone (Na- 
trium biearbonicum), sa ovom otopinom pere se 
glava temeljito u večer prije spavanja u početku 
dnevno kasnije u većim razmacima vremena. Pre- 
poruča se uz to 1—2 puta u tjednu u jutro pranje 
sa toplom vodenom rastopinom sapuna. 

92. POMADA PROTIV PERUTI GLAVE. 

Slijedeća pomada osobito onda dobro koristi ako 
su prije toga obavljena pranja sa prije spomenutom 
otopinom. Izmiješa se dobro 100 grama lanolina sa 
40 grama glicerina i 3 grama Beta-Naphtoia. 

93. SREDSTVO PROTIV KURJIH OČIJU 

30 grama kolodiuma miješa se u zatvorenoj bo¬ 
čici sa 3 grama terpentina i 5 grama salycilne kise¬ 
line. Kurje oči namazu se ovom mašću kistom. Na 
kurjem oku odmah se pojavi kožica i najbolje je da 
se previje čistom lanenom krpicom radi osiguranja 
protiv infekcije. Obično najkasnije za 8 dana iza to¬ 
ga nestane kurjeg oka, ako ne onda se mora postu¬ 
pak ponoviti. 

94. SREDSTVO PROTIV BRADAVICA. 

Kao pouzdano i neškodljivo sredstvo preporuča 
se bradavice dnevno više puta paklenim kamenom 
(lapis) ili jodtinkturom namazati. 

95. SREDSTVO PROTIV NAZEBINA. 

Rastopi se 8 grama salmiaka u 150 grama vode i 
doda 300 grama kamforspiritita. Sa ovom smjesom 
moraju se nazebine najmanje 3 puta dnevno mazati 
i pustiti da se osuši. 

96. SREDSTVO PROTIV RANJAVIH NOGU. 

Prije spavanja okupaju se noge u toploj vodi, no¬ 
ge se dobro obrišu posuše nataru glicerinom i obuku 
čiste čarape, koje se ne skidaju do jutra. U jutro bi¬ 
ti će noge zdrave. 


97. KAKO SE ZAUSTAVLJA HRKANJE. 

Kada tko počne hrkati, treba ga nježno pogla¬ 
diti izvana po grbnoj jabučici (Adamova kost) i hr¬ 
kanje se zaustavi. Spavatelja time ne ćemo probu¬ 
diti. 

98. SREDSTVO PROTIV UBODA PČELA I OSA. 

Za ublaženje boli služe ova sretstva. 1. Platnena 
krpica namočena u amoniak. 2. Pranje sapunom ili 
lugom. 3. Oblozi platnene krpe namočene u mlijeku. 

99. SREDSTVO PROTIV UBODA INSEKATA. 

Izmiješa se 5 dijelova jodkalija, 2 dijela joda, 
100 dijelova mentholove vode i 1 dio karbolne ki¬ 
seline. Tekućina oboji ,se crveno amoniakalnom ko- 
šenil-otopinom. 

100. SREDSTVO PROTIV TRAKAVICE. 

Najsigurnije sretstvo za istjeru trakavice sastoji 
se iz 20 grama.praška kouso. 

101. VAPNO U OKU. 

Iskušano dobro sredstvo za ublaženje boli prou¬ 
zrokovane dospjećem vapna u oko jest slijedeće. Sa 
gustom vodenom otopinom šećera ispira se oko. Vap¬ 
no u oku brzo se spaja sa šećerom i postaje neškod¬ 
ljivo. 

102. KAMFOKSPIRIT PROTIV REUMATIZMA. 

15 grama tučenog kamfora prelije se u jednoj fla¬ 
ši sa 200 grama jakog čistog špirita. Dobro se iz- 
mučka i ostavi mirovati dok se kamfor potpuno ne 
rastopi. Sa ovim ljekovitim spiritusom više puta 
dnevno dobro se nataru reumatična bolna mjesta. 

103. ASTMA ČAJ. 

Sastoji se iz 8 dijelova slatkog korjena, 6 dije¬ 
lova slezovog korjena, 5 dijelova islandske maho¬ 
vine, 2 dijela gorke djeteline i 2 dijela andorn-a. 

104. PJENUŠAVI PRAŠAK. 

Izmiješa se 20 grama posve suhog praha sode bi- 
karbone sa 30 grama finog šećera u prahu i 15 gra¬ 
ma vinske kiseline a k tomu još doda nekoliko ka¬ 
pi limunovog ulja. Iz tako priredjene mješavine 
može se napraviti 10 vinskih čaša pjenušave vode. 
Pošto se na ovaj način priredjeni pjenušavi pra¬ 
šak mora držati na suhom mjestu i naskoro izgubi 
djelotvornu moć, preporuča se slijedeći recept, a 
služi u istu svrhu. 

105. ENGLESKI PJENUŠAVI PRAŠAK. 

Mješavine tvari ostaju iste kao u prijašnjem re¬ 
ceptu ali se miješa samo 20 grama sode bikarbone 
sa 30 grama šećera u prahu i ovu mješavinu podi¬ 
jeli u 10 jednako velike papirnate omotiće. Zatim se 
15 grama vinske kiseline podijeli u posebne 10 jed¬ 
nako velike omotiće druge boje da se mogu razliko¬ 
vati od prijašnjih. Kod upotrebe rastopi se u čaši 
vode jedan omotić prve mješavine i k tome doda uz 
istodobno mješanje jedan omotić vinske kiseline. 
Ovaj engleski prašak upotrebljuje se proti navalama 
krvi u glavi, tvrdoj stolici, vrućici, protiv besanice. 
Uzima se prije spavanja. 

106. KAKO SE ZAUSTAVLJA ŠTUCAVICA. 

Jedna kocka šećera umoči se u ocat ili kavena 
žličica šećera i to pojede. Za 1—2 časa štucanje si¬ 
gurno prestane. ' 

Sadržaj knjižice 


UNIŠTAVANJE GAMADI 

Sredstvo protiv muha 1, 2 

„ „ moljaca 3 

„ „ žohara 

i rusa 4, 5 
„ „ stjenice 6,7,8 

„ „ mrava 9 

„ „ kućne 

gljive 10 

„ „ Štakora 11 


RECEPTI ZA KUHINJU 

Konzerviranje mesa 12 
„ jaja 13 

„ bjelanjka 

od jaja 14 
„ maslaca 15 

čišćenje pokvarenih masti, 

ulja, maslaca 16 
Francuski način sušenja voća 
(kandiranje) 17 
Poboljšanje okusa (arome) 

kave 18 

Prašak za pecivo 19 
Stolni gorušičin umak 

(senf) 20 

Punč esencija 21 
Esencija od svibanjskog 

cvijeća 22 
„ „ limuna 23 

Umjetni limunov sok 24 
Priredba šampanjca 25 
Liker maraskino 26 
Liker iz ivanjskih grozdića 27 
„ „ višanja 28 

„ „ oraha 29 

Ocat iz ostataka vina, piva 30 
Esdragon ocat 31 


PRANJE I ČIŠĆENJE 
TKANINA I RUBLJA 

Priredba domaćeg sapuna 32 
Pranje svilenih tkanina 33 
„ bojadisanih tkanina 34 
„ finih zavjesa 

i čipaka 35 
„ haljina iz sirove 

svile 36 

„ kožnatih rukavica 37 
„ vunenih rukavica 38 


ČIŠĆENJE MRLJA 

Englesko sredstvo 39 
žavelova 1 voda 40 
čišćenje mrlja masnih, 

katrana, kolomaza 41 
čišćenje mrlja od smole, 

firnisa 42 

„ „ „ uljenih 

boja 43 

„ „ „ kapljica 

svijeća 44 

.. „ „ crvenog 

vina 45 

>, „ „ tinte 46 

„ „ iz tamnih 

tkanina 47 

„ „ masnih 

iz sameta 48 

čišćenje mrlja od rđe 

iz rublja 49 

,, „ „ kave 50 

.. „ „ vode 51 

„ „ masne kože 

iz šešira 52 

,, „ crnih puste¬ 

nih šešira 53 


čišćenje mrlja masnih 

iz papira 54 
,, „ mramornih 

ploča 55 


TOALETNA SREDSTVA 

Zubni prašak 56, 57 
Zubna tinktura 58 
Orijentalna zubna pasta 59 
P'omada za usne 60 
Balzam za porast kose 61 
Ružina voda za kosu 62 
Bojadisanje kose 63, 64, 65, 66 
Odstrana. kose i dlačica 67, 68 
Poljepšavajuće sredstvo 69, 70 
Qdstrana sunčanih 
_ i inih pjega lica 71 

Toaletni sapun 72 
Špiritni sapun za pranje 

glave 73 

Glicerinska voda za. teint 74 

Rižin puder 75 

Bijela tekuća šminka 76, 77 


PARFEMI 

Parfimirana pomada 78 
Kolonjska voda 79 
Miomirisni prah za rublje 

i odjeću 80 


Parfem heliotrop 81 
Parfem od tisuću mirisa 82 
„ „ mirisa po svje- 

žem sijenu 83 
„ ružin 84 
„ smrekov sobni 85, 86 
Miomirisna sobna 

esencija 87, 88 


MEDICINSKA 
KUĆNA SREDSTVA 

Sredstvo protiv zubobolje 89,90 
• .. „ peruti 

glave 91, 92 
„ „ kurjih očiju 93 

, „ bradavica 94 

,, nazebina 95 

„ „ ranjav. nogu 96 

„ „ hrkanja 97 

„ „ ubodu pčela 

i osa 98 

„ - ubodu 

insekata 99 
trakavice 100 
vapna 

u oku 101 
„ reumatizma 102 
„ ,, astme 103 

„ „ štucavice 106. 

'Pjenušavi prašak 104 

Engleski pjenušavi prašak 105 

